text:
Written by Vawmphunga
Indopui hmasa (1914-1918) vel laia kan Mizo tlangvalte French ram kal chanchin Pu J.F. Laldailova’n tha tak maia a lo record thap mai hi a hluin a ropui kan ti tak zet a ni.
Mizo tlangvalte hi Aizawl atangin Silchar ke in an kal a. Duarbon phai an thleng a, sihal zan vak tin tur an hmu a, an han au khum ta ruih ruih mai te leh Silchar atanga an rel chuang mak an ti lutuka, nui ni silo tap ni bawk silo, zai pawh ni hek lovin an au ta chuah chuah mai a ni awm e. Bombay an thlenga, tuipuiah lawnglian chungah France ram an pan ta a ni. Han chhiar teh u le.
As told to JF Laldailova
Lawng ruak lianpui “Akbar” an tihah chuan leihlawn indawh-ah kan kal kai chho ta nguah nguah mai a. “Life Belt” an tih, thing laimu zang chia an siam tuia pil theih lohna tur hi min pe theuh a. “Hei hi eng tik lai pawhin keng rawh u, lawng a keh palh hlauh pawha in invenna tur a nih hi,” an ti a. Mi 1,500 lai lawnga kan han luh hnu chuan lawng chu tuiah a lo inphum hniam ta deuh a. Kan pawla mi Sawleng khua Khuaia chu thlem ngaihna awm lek lo hian a tap ta chiam mai a. “Tukverh leh vaukam lungrem inzawl dan khi ka chhinchhiah kiau a, lawng hi a la pil tial tial a ni. Hetianga mi tihhlum tum tho tho si engati nge kan chhungte’na kan ruang an hlawm phakna hmun Aizawlah khan min tihhlum law law lo ni? Ka lung a va awi lo tak em!” a ti thin a. Darkar khat lai hnu pawha a la pil tak lohna chuan a thlem ban theih ta chauh a ni.
Vaukam atanga khawpui lan theihna mel khat velah chuan kan lawng chuan min tawlh chhuahpui ta a. Chutah chuan ni khat lai kan cham a. A tuk leh tlai lamah chuan lawng chhungril chu a ri ta tlut tlut mai a. Buh in-thumrawn ang deuh hian thawm a nei a. “Lawng a kal a ni e,” an ti a. A chhunga awm tan chuan a kal tih pawh a hriat si lo. A nakinah chuan a chhawng chungnungah chuan ka han leng chhuak ve e, ka ti a. Khawpui kha han hmuh leh mai ka tum ngawt a, tui hlir, tui hlir a lo ni mai si a. Lehlam ka va thlir leh, tuipui chunga ni tla tur hi amah chuahin a lo awm ta luang luang mai a. Khawmual reng reng a lang ta lo va. Kan piah lawka sairawkherha perh phak awm lekah hian kawlkil chu a lo awm ta ruih mai ni hian ka hria a. Ka rilru a mangang ve ta a. Aizawl Chanmari pheia min tah hawm hawm lai ka hmuh te khan ka nuih a za mai a. Tuipui zau -a kan han kal ta meuh chu min lo tah leh ta se, “Ka pui ve mai awm mang e,” ka ti rilru a.
A tukah chuan tui a fawn ta mai a. Tuipui a zau telh telh a, a fawn nasa telh telh mai a. Ni li lai hnuah chuan lawng kan rui tan ta. Chutah tlangau a lo au va,”Durtlang khua Sawnlala kha in pawlah a awm em? Lawng kal tirh zan khan a bo daih mai,” a rawn ti ta mai. “A tho a ang a, tuiah a tla dawn em ni chu aw? te kan ti a.”Thawnthua kan lo hriat thin angin lawng kal tur TUIH nan an hmang a ni awm e,” te kan ti a. A bo hlen ta daih mai si a, a ngaihna kan hre lo kher mai.
Ni khat leh zan khat chhung vel chu kan ruih a zual a. Kan luak tur kan luah zawh tawh hnu chuan tlemin kan harhin kan insingsa thei ta deuh a. Nikhat chu kan pindana mi 120 lai awmna kila tuizem lian tak mai hi lawnglei velin herh hawnna a sawi kau va, tui a lo dir ta chiam mai a. Kan puan te kan bel leh kan luak te nen chuan a hnawl vel ta chiam mai a, kil khatah a hnawl khawm ruih a, leh lamah alen phei leh dul dul mai thin a. Kan thianpa pakhat chu a la harh fel ve si lo va kan luak lehthil dang fawn vel chuan a han tuam leh hlup hlup thin. A khawngaihthlak ngei mai. A hnuah Chinese mistiri a lo kal a, tui zem chhia chu a rawn thawm tha leh ta a ni.
Kan ruih a han reh hnu chuan kan awmna tura an ruatah chuan kan awm duh ta lova. Chhawng chungnung bathlar ah te lawng hna thawktu ho veivahna kawng dal tak tak lawng Captain kailawn ah te chenin zan ah chuan kan mu ru ta a. Lawng hnathawktuho hruizen hnuhna dal tak tak ah te kan mu ru ta a. “Kamaldar kamaldar” tiin an au ta chel chul mai a, “kawng mi kian ru kawng mi kian ru” an tih na a ni ta awm e.
Kan mak na pakhat leh chu, kan chuan na lawng kha rawng var hlak a hnawih thar diai ani a, chutia kan riah darna zawng zawng, kan ban phak tawk chu kan hiat rang zo vek a, kuttin hian enge mo kan ziah kual vel a, kan kheuh kan kheuh a ni ber awm e. Captain Sap pindan fang kual pawh in, “Kan mi phurh te chu zawng rual an ang ber awm e” a ti ta hial reng a ni. Hnathawh tur awm hlawl si lo, awm hle hle thiam lo Mizo ho khan bang a rawng hnawih kheuh khawh tal ah kan lo ram tang a ni ber awm e.
Mak leh pakhat chu lehlamah lawng a han lei chuan arsi te chu a tla duak duak a, lehlam ah chuan tuifawn kha chung lam ah a ko leh ber bur mai thin a. Arsi tla duak duak chu thudang, van lam atang a tui fawn a lo ko bur bur mai thin chu mak kan ti thei hle mai. Lawng kha a len em avangin a lei tih pawh kan hre lova, tuipui leh van chu a lei zawk emaw kan ti ni tur a ni.
Hmuhnawm pakhat dang leh chu, tuifawn kha kan lawng kiangah mual pawng tiat tiat hian a lo pawng a, a han in fawn phai leh a, tin thum hmun vel awm ruam rai tha deuh mai hi a lo khur leh dum dum thin a, a fawn phuan in hnuk darh leh chu lo hal kang dum huam a nawhpui hrui zam darh na hi a ang ber in ka hria. Kan thlir reng mai thin a, Pu Zosaphluia’n Mizoram tlang bawl nuk mai hi a thlir a,’Well…..tuifinriat a va ang ve le…’ a ti a, a lo in ang viau reng a lo ni.
Kan chhuah dawn khan , “lawng a lo tut chuan a keh a ni ang”, tiin thu min zir tir vek a. Nikhat chu le , a lo tut ta vuah vuah mai a. Kan mangang chuan awm ngaihna kan hre ta lo. Kan chhandam na kawnghren kha tumahin nithum bak chu keng peih hek lo vi. A chhunga awm ten lo tlan chhuah an tum a, a pawn a awm ten ‘kan chhandamna lawng kan zu la dawn’ , kan ti a. Leihlawnah chuan chhuk tum leh chhuah tum chu kal hleih thei lovin kan in kam ki ta tlat mai a. Minute nga zet chu chutiang chuan kan in hnawh tawt a. An mi sawithaih lawk ang khan lawng chu a keh ta mai bawk si lova, “Ralkhel fiamna mai mai a lo ni e” an ti leh ta a. Khel lo ni phei i la chu kan tan chuan han him ngaih na reng reng a awm lo tih na a ni ang.
Rilru phawklek tak mai chuan Arabian tuipui chu kan kai dawn ta a. Khawmual hmu lo lekin nisawm lai kan thang tawh a. Zing khaw var tirh hian ,” Tlang a lang e” tih thawm a lo awm a, ka han hawi vel ve a. Kawl bul a chhum upa uk tak ang hian ka han hmu a. Rei lo te ah chuan ram hmel nen a lo lang thei ta a. Ruahtui hmu ngai reng reng lo thlaler ram ro hi a lo ni a. British lawng chawlh na hmun Eden chu kan thleng ta a. Khawmual lam pan chuan khawl pakhat hi a lo ri phei a taikuang pahnih hi a rawn rah phah a. “Tui chung thlawhna a ni e,” an ti a, chutia ka en reng lai chuan an thlawk ta tak tak a, tuifinriat zau lam ah chuan an thlawk ta daih mai a; mak kan ti kher mai.
Chumi atang chuan Tuipuisen ah kan lut ta a. Tuipuisen vang lam chu a zau vak lo ani ang ; khawmual kan hmu ta deuh fo mai a. Suez Canal kan lut chho zel a. Aizawl sipai ral kap chho mek te chu an lo chawl a. Min lo au va, “Sena a tel ve em?” an lo ti a, lung a ti leng hle mai. Ni leng a Suez Canal (tuikawng) kan zawh hnu chuan Port Said lawng chawlhna hmun kan thleng ta a. Chutah chuan ni khat kan cham a. Tuiah te cheng in tuifawn te kan chhaih vela. Kan lawng chuan na pawh kan thlak a, Sapram lawng ah kan chuang ta a. Lawng hnathawktu te pawh Sappui biang sen hlir an lo ni ta a. Lawng in thlak lai a thawmhnaw kan han in thiar vel chu kan khu rum rum mai a, kan ri ta luih luih mai a ni.
Vaivut khu-ah chuan kan hotu Pu Ch.Pasena chuan,”Zawng tar ho ti khu reng reng suh u. Ka dam loh vaih chuan chaw in nghei a ni mai, Patiala fapa Pasena hi a va kal ang a, a ziak ang in chaw in ei thei chauh dawn a ni,” a ti a. Kal dang zingah chuan saptawng thiam hi kan lo awm ve si lo va, a mah chu kan rin pui ber a ni mai a, a in ti-lal in zah pawh kan zah der hle hlawm a ni.
Portsaid atang a kan han kal leh chu Meditaranean tuipui ah kan kal ta. Mileti thliarkar te kan hmu ta a. Ni khat chu kan cham a. Kan lawng chu indo lawng chak chi hian min veng zel a. Kan lawng pawh chu chak ve teh reng nen kan kal reng chung chuan hnunglam ah te hmalam ah te hmuh phak lova min veng zer zer reng mai a ni.
Nikhat lek kan kal leh a, Marseilles khawpui mawi tak mai chu kan thleng ta a. France ram a lo ni ta a. Chu lawng chawlhna ah chuan hmuhnawm a lo tam ta mai a. Hruizen in phan te, bur(bawm) dum tawlh zei zei te hi kan hmu a, silai hlo chi khat hi an thiar an thiar mai a, keini chuan a hming ah “Hauhuk dak la ” kan ti mai a. Negro lukir bep bup leh sap nula hnathawk suau suau te kan hmu a, sapram chu a mak tan hle mai.
Merseilles khawpui kal tlang tur chuan mel riat ke a kal tlang a ngai a. Kan hotu te chuan, “Fel tak a kal tur, kal pah a hawi hu hu leh hmuhnawm te kawh zauh zauh loh tur, ” tiin thu min pe te te a. Kan thei tawk chuan pheikhawk bun leh ngal zem te zem a in thuamna chuan kan ri ta rap mai a. Kan han kal tir chu Aizawl a min lo zirtir tawh ang bawk khan tlarli-in kan han kal ve thap thap bawk a. Mel chan ve lai kan kal hnu ah in tih thianghlim na hmun kan thleng ta a. Thawmhnaw zawng zawng kan hlip vek a, tui – hu in an ur thianghlim vek a. Keimahni chu pindan mi 50 lai leng ah hian kan in bual a, damdawiin min kap tui dur dur mai bawk a. Lu kan la met si lo va kan su phuan chiap chuap hman chauh ti hian mi dang an lo lut a, pawnah chuan kan thawmhnaw chu min lo pe leh a, sam phelh phungin diar hlam 5 lai a sei chu kan vet hnawk leh ta a. Thenkhat in nghawng ah an vet a, a tum bung chu a lu-ah khan an vet khapdiau chho thul.”Pheikhawk kan bun thei lo,” ti a ko ki a bat uaih ta thuah thuah lah kan tam bawk. Chu in bualna hmun a tanga kan chhuak leh chu a buarchuar thei ang ber a inthuam hi kan ni ri ngawt mai a. Khawpui kawt thler kan han kal meuh chu France mipui tan chuan kan hmuh nawm ngang a ni awm e, “Kut-in engmah kawk suh u , sapram chu fel tak a ni dawn nia ,” tia min zilh na chu dawt thu ah kan lo chantir ta a. Mipui, ti mai mai i la, nula ho an ni ber e, chung ho chuan min lo eu hi a ni ringawt mai a. Min lo nuih ta dur dur mai a. Min hmu tawh hnu te pawhin hmalam ah min tlan khalh a, ka hma lawk ah chuan Pu Bianghmula kan tih mai, Hluta kha a kal a, an hmu duh zual bik a. “Hei mawlh hi a hmuhnawm mai ” an tihna emaw ni dawn ni, “Sasu,sasu…..” ti nauh nauh hian kan hre mai a, in chhawng te lah a sang si kurung chep tak a kal hi kan ang ber mai in ka hria a. Lawng a rei tak awm tawh ke a han kal leh chu harsa leh khawr tut hian kan in hria a. Chumi ni chu hrehawm kan ti tlang hle in ka hria.
Tlailam ah chuan khawpui pawn chu kan va thleng ta a, nithum kan cham a. Thawmhnaw tha deuh deuh, sapram chhuak min dawn tir ta a.”Y.M.C.A (young mens Christian association) pek a ni e,” an ti a. Kan kiang kawng ah chuan kawtthler a rel kal chi (Tram Car) hi a kal zut zut reng mai a. A hming kan hre si lova, a chhunga chuang te chu sap nula hmeltha lutuk tak tak hlir an nih thin avangin a hmingah chuan “hmeltha bawm” kan ti ta mai a ni.
Chu khawpui atanga ral lam pana, ni thum leh zan thum kan han kal leh chu India ram rela kan kal kha a ang ta lo hle mai a. Hmuhnawm a tam lutuka, chhunah chuan tukverh dahna kan in chan ta thin lova. Chutia ral ram pana sipai rel han kal ta chu mipui zawng zawng chuan inchhawng atang chuan rawmawl varin chibai min lo buk ta chum chum mai a.”Nula” tihna chu kan han hre thuai maia, nula hovin chibai min lo buk laite chuan,”Mademoiselle (maduazel)- in chibai min buk e,”kan ti a, kan hlimpui ve em em a ni.
Ni thum ni tlai lamah chuan indona hmun chu kan thleng ta rup mai a. Nunau hmel hmuh tur ta reng reng a awm ta lova, khawpui in chim rem rum te, laipui mu dahkhawm leh sipai te, vahchap ang maia laipui mu a ngawpui kah sawm nulh te leh silai mu thinghnah leh tang zawng zawng kah tilh vek te kan hmu a. Laipui ri dup dup te kan hre phak ta bawk a, a hlauhawm ta hle mai a, kan rel chuanaah lah chuan laipui rikna lam chu a la pan ta tlut tlut mai si a.”Ding tawh mai se aw!” kan ti nauh nauh mai a. A tawp ah a ding ta nge nge a. Ke in mel khat vel kan kal a, leilet ram chul pawlah hian kan puanin tur chu an lo kaih thluah mai a, kan han kai ding dawna, kan thiam ta awzawng lo mai a. Kan in hnukhnawk kual ta chiam mai a ni. Kan bula sap sipai zingah chuan tawtawrawt a han ri ta tat tat a, sipai chuan min rawn kaihsak ta a. Ban pakhat a tlung chauh nei hi a lo ni a, puan in pakhat ah chuan mi 15 kan leng zel a.
(Kan pawla mi 1 chuan bomb la puak lo hi ,”sikret zuk nan ka hal fai dawn e,”tiin a han dep puak ta dawt mai a. A kut zungtang 3 chu a bung ther sung mai a.)
Chu kan awm na hmunah chuan Mizo 1000 leh ral leng (Naga) 500 kan awma. Hna kan han thawk tan dawn a, hotuten thupek an han puang a.”German ho awm na hlui a ni a, an kal dawn in thil puak thei tam tak an phum ru a ni. Sa tin, telephone hrui te a inzawm ang a, zu bur leh thil ei theih dang dang te pawh chutiang chu engmah in la tur a ni lo,”an ti a.
Kan pawla mi 1 chuan bomb la puak lo hi,”sikret zuk nan ka hal fai dawn e,”tiin a han dep puak ta dawt mai a.A kut zung tang 3 chu a bung ther sung mai a. Rel kawng siamin kan han feh chhuak leh a,rel nam lirh ah chuan mi 10 chu an han tla leh a,hliam chu kan han tuam var leh ta fur mai a. Kan hnathawhna tur ram chu a khirhin a hautak hle dawn ni in ka hria a.
Nikhat chu bomb puak lo hi kan chhar a, thir hlum mai ni in kan hria a, kan thian 1 mi huaisen inti chuan han cheh puah leh ta mai hi a tum leh ta pek a. Min veng tu Sap chuan a rawn hmu hman hlauh mai a ,a ban chu pharin a rawn tlan phei thuai a, a rawn laksak ta a. Kan thian a chuan,”Mual let liamah tal khuan ka zuk ti puak dawn em ni chu aw,”a la ti chher chher mai a.
Chu kan awmna atang chuan indona chu a hla lova, khua a han thim chuan kawlkil lamah chuan thlahlei nga lai tiat tiat hian a lo eng leh vu vu mai thin a. An laipui kah ri pawh chuan mi a nghawk dawt dawt thei a ni.
Chhunah chuan thlawhtheihna dang tura an siam balloon santiri hi van lamah an chaih chho fur mai a. Bomb thlakna hnu chu themthainu mawng tawlhna ang hian a khuar chuk mai a ni. Chawhmeh atan chuan sazupui sa hi min pe a, a tuk kan han feh chhuah chuan Naga ho chuan a mei hi an lo beh fur mai a, keini ai chuan an mawl nasa ve leh chhawng hlein ka hria a ni. An pheikhawk bun te chu kan han en a, veilam ve ve te hi an bun kak fur mai a, lehlam hrawl leh te hleih em em mai te hi an rawn bun a. An ngal zem te pawh chu ngala zem chho lovin an ke rekah te an zem zo vek mai a, kan la nuihzat ve leh chhawng hle a ni. An feh tur kal te hi an pen rual ve thiam lova, an hotupa khan fei chhawn vuah hi a han hawl chhuak a, buk atanga hla an kal hma hauh hian,”Hei hah!” an ti tan mai a. Min vengtu sap sipai te lah chu an pawisa ve mang lova, vuak let te hi an tum ut ut mai zawk a. Sap sipai chuan,”Lushai an ang ve love,” ti in report a pe hial a ni.
An feh tur kal te hi an pen rual thiam ve lo va, an hotu pa khan fei chhawn vuah hi a han hawl chhuak a. Buk atanga an kal chhuah hma huah chuan “Hei ha” an ti tan mai a. Min ventu sap sipaite lah chu an pawisa ve mang lo va, vuak ve te hi an tum let ut ut zel mai bawk a. Sap sipaite chuan, “Lusei an ang ve lo ve,” tiin report an pe hial a ni.
Ni khat chu kan buk kiang ah sap sipai division hnih hian futbawl an rawn khel a. Mizo 1000 leh Naga 500 pawh chuan kan lo en ve a. Sapho lakah chuan kan tlem ren rawn hle mai a. Ball an pet a piang hian an au dur dur zel mai a. Pet lut mahse han diriam leh chuan ngaihna awm lo tur lek hian an au nasa mai a. A tuk ah chuan ral kap tur in an liam leh ta duak a. Indo lai laia han in fiam leh thin chu Mizo chuan kan hrethiam lo hle.
Chumi kan awm-na ah chuan puan in chu mit tlin tawk mai hian a inkaih a. Min tihhlim tum a YMCA pawl lo kal vel leh, Pathian thusawi vak vel kan hmuh chuan indaihzai hi kan ti hle. Thla khat kan awm a, khaw chhung lamah an ram ngaw Rizap lamah chuan ni thum lai rel-in kan kal a. Tah chuan kan awm leh ta a. Ral rama kan awm lai chuan King George-a te pa fa chu sipai chetla vel thlithlai tum a lo kal ru hi kan hna thawk bangin kan hmu a. An inbel cham buai mai a. Chhun lai te hian German-ho thlawhna a lo kal ta thin a, a rapthlak bakah hmuhnawm chu a tling ani. Mahse an kap fuh mawh hle.
Ram chu thir hling nei phan hnawk hian a khat tlat a. Tank rual in hma an hruai a, thir hling nei chu a rap bet a, an sul hnu ah chuan kan kal thin a ni. Kan awmna ram, chu German ram bul a ni tawh a. Kawr ruam thuk a awm lova, ram zawl pawh ani lova, mual lian pui pui motor tlan theihna a ni a. June thla a ni bawk a, ni a rei duh hle mai. Darkar thum emaw lek kha khua a thim thin a ni.
Indo ri va pawh kan hre phak ta lova, kan awm na tur hmun kan thlen hma chuan lui lian fet hi kan hmu a, luhkapui indawh duai hi a rawn tawlh pheia, kan chuang a, vaukam leh lam ah chuan min thiar kai ta a. Motor ah kan chuang a, British hmun luahah kan awm ta a. Thingzaina khawl ropui tak tak te a awm a, chutah chuan German sal ten hna an thawk a. Kei ni ho chuan thingzai tur te kan tawlh a, a tang zai tlak loh te meihawlah kan rawh a, chung lai hmunah chuan sal man thar te an rawn dah zel bawk a, an chetzia ah chuan German ho chu an taima in an rinawm zawk mahin kan hria a ni. Chumi hmun ah chuan in vawn dan chu an duh khirh sawt ta hle mai a. Kan pu, Saphluia pawh chuan sipai hna chu a lo thiam bik si lova, a vin ta tawlh tawlh mai a, sipai dan takin min vawng ta a. Pu Hluia chuan captain bel a bel ve a. An ramah a va chawl a, a lo haw leh chuan “Ka koki a thil bel avang hian sipai in chibai min buk thin a, a zahthlak thei hle a ni” ati. Punjab mi, fawmchawp daktor deuh mai hi min han pe a. Pu Sap Hluia chuan “Kan daktor nen hian kan in ang a ni, sipai hna hre miah lovin captain sap hna ka han thawk a. A ni pawh damdawi hre miah lovin daktor hna a thawk a ni” a ti a.
Kan company ah chuan dawt thu leh phuahchawp leh sarkar lam chanchin leh ti ti leng vak hi a thang duang em em mai a, chung hun lai a Mizo te chu mi ram la kal ngai hlei lo, zan 10 riak a vak chhuak te chu chhuak rei pawl kan ni mai a. France ram a kumkhat leh a chan ve kan han awm chin ah chuan hawn leh na tur thu te, indo rem hma chu kan awm ang tih thu te chu kan bengverh zawng tak a ni a. ” I rin thu leh dawt deuh pawh han sawi teh,” hi an han ti ta thin a. Kan pawl zing a dawt min han sawi tir te chu sawldar pawl dang ah a thang chhuak zel a. Kei pawh chuan ka dawt sawi kal kual midang ka a tang a ka hriat chu ka lo awih ve ta thin a. “India larsap in ram vawt ah ka Mizofate in chhawr rei lutuk, rawn ho tir leh thuai rawh u, tiin kumpinu hnenah lehkha a thawn e,” tih te hi ka dawt sawi dan vel chu a ni.
Meihawl Rawh Thunawi:
Meihawl rawhna hmunah chuan thla kua (9) chhung lai kan thawk a,. Chumi chhung a thunawi awm thenkhat te chu heng te hi an ni.
(a) Nikhat chu pawlrang khua leh Maubuang khua insual an tum a. Chemte an kai char a, kan khua a mi pasaltha, sakap thei Khambawnga fapa chuan, ‘ Enteh u saw, ka zahpui a te saw, chemte an kai char a……kawih khup leh kha in zak dawn lo em ni?’ a tih san mai a. Ani lah chuan ,’ thiante nen a infiam nikhuaa chem lek zuai zuai mi hi chuan mi an sah ngam tak tak ka hre ngai love,’ a tih san mai a.
Eirawngbawl hi tlang val taima te tih ani mai thin a. Mahse, ni, thla a lo tam a, taima tluan chhuak peih hi kan vang hle. Tualpui khua Ralzema erawh chu a taima tluan chhuak zak ani.
Pu Saphluia khan, ‘ Chaw thing khawlzel tur,’ tih thu pek kha fet tak in a keng kawh a. Mahse, mi 500 rual zingah chuan damlo, chaw ei tui mang lo leh ningnawi tleng reng reng chu a lo tam hma khawp a, chawthing khawl na bawm chu hapta khat chhungin a vum leh thur mai thin a, kan rawsawt a tam lua emaw ti in hotu te chuan chaw min pe tlem ta tawlh tawlh mai a. Chaw bar lian deuh, vawi khata bar zawh tham lek hi mi pakhat tan min pe ta mai a. Kumpinu sawrkar chuan, leido a nei a, eitur lam chu ei sen lohin a pe ang tih kan ring si a. Keini lah chu eitur kham lo vin kan phun sup sup mai bawk si. Pu Saphluia te at vang a ni ber in kan hria. Chawlh kar khatah vawi hnih sa kan dawng a, bawngdar pakhat hi mi zanga tan an rawn pe thin a, mahse an sap bawng a hrawl em thin vangin kawi tiat vel theuh hi kan chang thei thin ani. Sikret hi kar khatah bawm nga zel kan dawng bawk a.
Thla alo sik a, hrikhrah hi kan ngah ta em em mai a. Khualen khua, Aizawl-ah pawh sipai lam thiam ve thei lova khan angah zual bik a. A phulalen kawr chu a han hlip a, hrikpui khuang chawi hi vaimim fang tiat tiat hian an bawl tuk tuk zel mai a. Han hmehhlum sen chi ni hek lo, a han thing thawk thawk a, a vela hnahthel ro te chu a ri thawt thawt thei a ni.
Aizawl atanga lo kal tel ve, Gorkhali Jemadar hi kan nei a.Thawh tur a hre ve si lova. Sipai lam leh chibai buk dan te hi mi zirtir phet alo tum thin a. Zinga kan intlar hi min lamtir a, kan hnathawk tlai hawn veleh hnathawh na atangin min au khawm leha kan ning em em mai thin. Keini lah kan sual bawk. A han auva, kut lek dantur anga min zirtir ang lo hlir khan kan ti ta thina, mit siai chung hian kan ti ta thin a. A thin hi a ur em em thin ani. Kan lam zawh apianga dismiss a han tih hian, “Thi nghal rawh ,” tih hi a ri hman ziah thin a. Phun nuah nuah chung hian a haw tau nghawng nghawng thin a ni.
December ni 10 chuan vur alo sur a. Saruh mehna nawi hi a ang hle. A rei tawlh tawlha, a tam tial tial a. Ram zawng zawng chu a var ta hluk mai a. Zan pawh a thim thei ta lova. Laiking tlan se alang thei vek ang. Thlasik lai chuan ni hi a rei lo em em mai a. Kawl bulah hian rei lo te alo lang nual nual a, a tla leh mai thin a.
Kan meihawl rawh dan chu, thingtuai 3 kan phuna, thing hringin kan tun huala, lian pui, hlam 4 lai awhin kan tiang zawm zel a. Chhip zum tak, vanlai buk angin kan cheng mum a, lei kan bel hnan ta a, ni nga ral hnu ah kan ur sa kha kan la chhuak thin a, sai-ip 50 lai te kan thur chhuak thin a ni.
Trench Khur Lamah:
Chumi hmun atang chuan indona hmunah min tir leh ta a. German-hovin hma an rawn sawn a ni chek ang chu. Indona chu kan la hmu phak lova. Hnungtawlha tan khawhna tur ni awm tak hian trench khur kan lai ta mup mup mai a. Sap sipai leh labour- te nen thla chanve lai kan laih hnuin Dohleia pawl te khan min lo fin leh ta a. Dohleia pawl te nen chuan kan han in khel a. Kan pawl chu chaw khawp kham lo kan nih bawk avangin kan cher thuak hlawm mai a. Kan hneh lo nasa ta mai a. Kan bei a dawng khawp mai.
Zin Kawng Tawpna Chu:
Hriat lawk pawh awm lovin kan lo sul ho chu, ” naktuka hawn tur,” tih thu a lo awm ta a. Chumi zan meuh chu kan ngaihnawm nasa ta mai a. Thawmhnaw kan ngah nasa mai sia, ” eng hi nge ka hawn ang?” tiin kan insawnglai nasa ta mai a. ” Silchar leh Aizawl in kar ah i phur peih chuang lovang” tih te hi a ri ta nawk mai a. Kan haw tur hlim zauthau nen, kan in singsa tlaivar der ta mai a. Zingah chuan relah kan chuang ta. Kan val upa, kan veng a kan hotu ber chuan, “kan hawng tak tak ang maw? Khawi lam emaw te hi min pan pui leh mai ang e, ” a ti a. Kei chuan , hotu te thu sawi ka hria a, Larsap in hawng thu a ron pe a ni e,” tiin ka han phuah chawp leh ta zaih mai a. Mahse, ka dawtsawi fuh tum tak a lo nia. Nidanga mihring chuan na rel pangngai kha chu hliam leh damlo thiar nan an hmang a, bungraw rel ah kan chuang a. Marseilles khawpui pana kan han kal leh tak ah chuan America sipai te lo tel ve tum tan mek kum kha a ni a. Rel chung pawh nei lovah hian an lo thu khat tuarh hlawm mai a. An sipai hla an sa a, ral ram lam pan chuan an zai liam dual dual hlawm mai a. Kawng tluanin, chhun zan zawmin chutiang hlir mai chu kan tawk ta a. “An va tam tawh em em ve maw le aw!” kan ti leh ringawt thin a. Marseilles khawpui kan han thlen meuh chuan rel pawh in a lo thiar sen loh America sipai chu lawng lian pui pui bathlar ah hian an lo la faifuk tlep ta rut rut hlawm mai a. Kumpinu leh France chu an ngaih a ngam hle awm e. Marseilles khawpuiah chuan chawlhkar hnih lai kan cham a. Kan in nghak khawm a, India vai dang te leh Garo, Naga leh Khasi te nen chuan kan cham khawm vek a ni.
Chhimbial lam Thanghlianga leh Lianzama pawl mi sangkhat chu hnung berah an lo thleng a,”kan hawng dawn tih pawh kan hre miah lova, kan tlanchhia leh dawn a maw kan ti mai a, kan haw a lo ni reng mai” an rawn ti a. Kawng hran a lo haw an ni a, America sipai an tawh hnem zia chu an rawn hrilh fak ve a. Anni company hnih hi chu ral ram ah an tumtla a. Belguim ram lamah te, laipui kah phak thelh thelh na hmun ah te an thawk a, mut ngam mang loh zan te a tam ni in an sawi.
Marseilles Khawpui Nun:
Chutia khawpuia kanin nghah khawm lai chuan insualna leh vai ho nen a in tih buai zan hi a tam mai a. Mizo leh Naga hi a tu zawk tak huai ang maw? Tih hi a ni deuh bik a, nikhat chu Mizo leh Naga pa hi chaw chhumna thuk inchuhin an in- nghirngho deuh a. Chaw-bel chu an in nghentir a, an innam tawlhsak rap rap thin a, a tawpah chuan Naga pa chuan a chaw bel chu a dah lawk a, insual tur chuan a in lek phek ta a. An Naga insual danin hnung lamah a kut a dah a, ar insual dan ang hrima koki leh awma intauh tumin an in leng phek a, a mawng lam chu a in hem tir soh soh a, chutiang chuan an insual ang chu tih nak a lai in Mizo pa chuan a kianga thingrem phel, buhtleia siam sei deuh fe hi a lek a, Naga pa hnarkawnah tak mai chuan a hem tak chawrh maia, a kun thi ta pur pur mai a. An insual tum dan inang lo chu a nuihzathlak hle mai. Mizo nge nge chu huai lamah pawh kan huai deuh a ni.
Phalna lain Marseilles khawpui mawi tak chu kan fang a, kan kal lamah mumal lo taka kan paltlang kha engthawl takin kan fang ta a. Mahse kan at deuh a leiah thil pawimawh hmuh tul te kan hre lova. Nawhchizuar rual min lo hui sup sup te chu kan hmuh thiam zawng a ni mai. Chawlh kar hnih kan cham hnuin India ram panin kan kal chhuak ta a. (Hetah hian rek bung rih ila. A leh pekah India pana an haw kawng kan rawn chhuah leh ang. An haw lam chu Sapram meuha German Ral Runa zu kal tawh an ni bawk a, an chammm hle tawh a ni.)
*****************************************************************
Similar Posts:
- V-J Day in Times Square
- Lal Huaisen Zakapa
- Hmuh theih loh sipai!
- Galili Dil
- Twin tower thirin indo lawng siam a ni


c: text/html

text:
1Tuhbäi ung agup-am sonkian ah ei ah mawng nami na ng'shi cu ka ning m'hlan gui khai. Mik mi mi van ung hmuhmat nak om ci ci cu akcang ah kyak ci, Cun ung phi hmuhmat nak naw chang cu lämaa sak ci;m'hni nak naw vah chang cu m'küi m'khän ci. 2Kei ka hmuhmat ci cik ciah chang cu akcang ah a i kä hmuhmat ciah kyak ci. 3Cun ung phi Khanpughi m'hni ciah chang cu Khanpughi naw hmuhmat ci. 4Cun ah kya sei a gup am sonkian ah ei cu ei ah mawng pyein ah a kyak ung, agup cu akcang ah ghing om ciah agup ah kä kyak ci, ci cu mi hmat ci;Khanpughi tumat bäng om ci, ci cun phi mi hmat ci. 5Kho ah kaa m'dek ah khan ung “Khanpughi” ah ming ci, “bawi” ah ming ci, akda a om ung phi; 6Mik mi ung mi Pa Khanpughi tumat bäng om ci, ani cu avan tüisho ciah Pushihpi ah kyak ci, ani ah hmawk ah mik mi cu mi ghing ci:Mik mi ung Bawipa tumat bäng om ci, cun cu Jesuh Khrit ah kyak ci, ani naw apäng avan cu tüisho sei, ani ung mi ghing ci. 7Cun ung phi chang van naw shin ah düng nak cu kä hmat ci. Chang am shah gui cu agup khawihnah te ci gui ah kya netah, tuh ngawi güt ung ami ei ei cu agup-am sonkian ah ei ah ngai ne ei awk ci gui. Cun ah kya sei ngahmi cu ami m'lung kä ng'cim sei, cun ah ei ei naw m'shet gui ciah ngai ci gui. 8Ei cu Khanpughi lam ah ak tung ah kä kyak ci;ei kä ei ung phi dishum nak vai kä om ci, ei ei ung phi näng m'khüt nak vai kä om ci. 9Cun ung phi nangmi naw ng'päize ne nami ei awk nak tu awn, azum nak ken ci gui ah cheishoh nak vai ah kä kya-en khai ah nami geing nak vai. 10Shin ah a mawng ung am lung kä ng'cim veih ciah chang tumat naw, sonkian ne pui m'ghu nak, pui m'ghu im ung nami ei awk tu a ning hmuh gui ah a kyak ung;cun ah m'ghu nak cu ani naw phi ei law tuk khai ah kä kya ne ang? 11Cun ah kya sei ak thagui ken ciah na phäinau ah hmawk ah BawiJesuh si pyi ciah akiak pang ung phi, nang ah “hmuhmat” nak awn ani cu dimaih ciah kyak ci. 12Ashikchaa ah nangmi cu nami khrihta phäinau cheishoh na u ne, Bawi Khrih phi nami cheishoh nak ci, aktha ken ciah m'lung phi nami sheit sak ci nei. 13Cun ah kya sei sa ka ei naw ka phäinau a cheishoh sak ah a kyak läi ung, ka phäinau ah kä cheishoh nak vai ah, a i sa phi kä ei ne ka om khai nei.
Copyright
Learn More

robotstxt: allowed

filter: keep


text:
A hmasa ber ah chuan blogger a i account ah sign in phawt la. Design tih i click hnu ah Edit Html kha i select dawn nia. Chuan Expand Widget Templates tih a lo awm anga, a bul a check box ah khan i click dawn nia. Html code a inziak a hnuai ah khan i hmu anga. Kha kha kan blog code, kan edit tur chu ani dawn ani. (more…)
Archive for April, 2012
Blog comment delete na hnu tihbo danMonday, April 30th, 2012
Tedim khua ve thung awMonday, April 30th, 2012
Zofate inhriat pawh nan khawpui kan neih thlalak te han pholan tha in ka hria a. A hma-a in pholan ho pawh ka ngai hlu hlawm hle.
Pic 1: Tedim hi khua sei ve tak a ni a, a chanve vel chauh lang ang a ni.
Pic 2: Tedim Vengpi – Khaw laili lai tak
(more…)
I sam kha an lei duh eMonday, April 30th, 2012
Sam hi thil mak danglam ve tak ania, kan taksa a a beh lai hian kan uluk em em a, kan tifai hliau hliau thin a. Kan taksa atanga a awm hran tawh chinah hi chuan kan ten em em thung thin a…
Kumin kum tir lam khan Burma lam sumdawng kan mikhual a, sam an lei duh thu a sawi a. Ka awih vakloh avangin ka ngaihsak vak lemlo a. Tunhnai lawkah FB lamah post ka hmu leh a, keimah ang tho in awih lo an lo awm nual mai a.
Nimin khan kan mikhualpa chu a lo kal leh a, sam a rawn ken tel tak teuh avangin chik deuh takin ka zawt ta a, a mi hrilh dan chu hetiang hian ani e:-
Sam an lei duh chhan hi a nihna tak ah chuan an sumdawnna atan ani a. Thenkhat in a dawi thil nena an ngaih pawlh a an hlau tlat hi a diklo. An duh chhan ber chu saphu kawr an lei ho Burma lama hawn chhoh dawna a tuam na atan an duh ani. Saphu kawr an phurh thlen chu an hralh thin a, sam pawh chu sam lem siamna ah an hralh thin ani.
(more…)
Ramhuai ka hmuSunday, April 29th, 2012
-C.D. Vanlalfamkima,
Govt. P/S Teacher, Dulte
He ka ramhuai hmuh hi tak tak a ni a. Tun thlengin ka piansual phah a. Kum 1951 vel kum 5 mi vel ka ni tawh a; duh duhin khawlai ka leng thei tawh a. Kan khua Dulte Veng chhak, Kawnzawla kan awm lai a ni a. Kan Veng chu a hrâng ang reng khawp a, zan tin hi thawm kan hre reng thin a.
(more…)
TawngtaiSunday, April 29th, 2012
Tawngtai tih tawngkam hi Mizo Kristiante atanga lo chhuak anih tlat avangin Kristiante thurin bulpuiber Bible hian eng angin nge a zirtir tih i lo chhui hmasa teh ang.
Bible chuan “Bang loin tawngtai ula,”(I Thes.5:17) a ti a. Mahse hna thawh a lo ngai a, chaw ei a lo ngai a, mut a lo ngai a; bangloin a lo tawngtai theih hauhlo mai. Kan han maimitchhing a, “Aw Lalpa….” Kan han tih lah chuan,”…vawi tam tak in tawngtai pawhin ka ngaithla lo ang,”(Isaia1:15) alo ti tlat a. Vawi tam tak tawngtaiin kan sawi ngaite hi kan sawi nawn zing hle thin. “In tawngtaiin Jentailte angin sawi nawn sawi nawn mai suh u; an tawng tam avangin hriain an rin ani. Chutichuan anmahni angin awm suh u; amah in dil hmain in pa chuan engte nge in mamawh tih a hre reng si a,” (Matt. 6:7&8) a ti. Eng emaw hi kan dil duah mai thin a nih kha. Tunah pawh i la dil hnem thin hle lo maw? “…In dil a, in dil dik loh avangin in hmu lo, in nawmsak nan hman in tum si a,”(Jakoba4:3) a ti bawk. Chuvangin maimitchhinga, “Aw Lalpa..,” tia kan chham vel hi zawng a lo pawm hauh lo mai; mi vervekte tawngtaina mai mai a pawm lo a ni. ” ‘Lalpa,Lalpa’ mi ti nazawng chu vanramah an lut lovang..,”(Matt.7:21)a ti tlat si.
(more…)
A dum leh var in aw.Sunday, April 29th, 2012
Thlalak kan tar ve leh tawp ang e. duh duh zawng a sawi zawm atan. An size hi tih tet mai bak chu, camera atanga, an nihna ang a lang mai anni e…
tuinung min pe rawh…
eng hian thil dangdai tak hi an lo pe thei reng emaw ni le???
Bonus: Love u all…
AmenSunday, April 29th, 2012
– Rev. Vanlalzuata
Ni tin tiharh rawh ka rilru, I ta angin siam la he thu; Kalhtu tur hi lo awm phal suh, I thu ni se.
Amena, thuhretu rinawm leh dik taka, Pathian thil siam bula khan heng thu hi a sawi a ni (Thup. 3:14).
Chhiahhlawh thuawih tak pakhat hi a awm a. A pu a zin dawn apiang hian a pu kalna tur khuaah chuan a lo va kal hmasa a, a pu a lo kal dawn a ni tih a lo va hrilh lawk thin a. Vawi khat chu a pu a thi dawn ta a, a chhiahhlawh chu a ko va, “Hei, mitthi khuaah ka zin dawn a, nang hi ka kalna tur khua apianga lo kal hmasa thin kha i ni a, lo va kal hmasa leh ta che,” tiin a hrilh a. Chhiahhlawh chuan chemte a la a, a thinah a vit tlum ta thawih mai a, mitthi khuaah chuan thuawih takin a lo va kal hmasa leh ta a, engtin tak chuan va sawi ang maw.
Amen tih tawngkam hi kan hmel hriat hle a, kan sawi zing bawk a; amaherawhchu a awmzia hi chuti takin kan zir chiang tawk lo mai thei e. A tlangpuiin tawngtai tawpaah kan Amen a, Bible chhiar tawpah leh thusawi tawpah Amen kan pe bawk a, thusawi laiin mihlim thenkhatten Amen an lo pe bawk thin.
Shillong InfluenceSunday, April 29th, 2012
He thu hi mimal ngaihdan mai a nia, a dik vek kher lo mai thei; mahse, awm ang ve tak chu a ni!
Kan mithiam hmasate khan thiam an zirna ber chu Shillong a ni a. An zirna mai bakah mita an hmuh leh hriatten engemaw chen a kaihruai tel lo thei lo bawk a. An zir zawh hnuin Mizoramah an lo chhuak leh a, keinin mithiam leh thil hre zau, an tih apiang chu mi changkang thiltihah ngaiin kan entawn bawk a. Tichuan, heng kan mithiamte hi lehkha an zirna hmun Shillong-a mite chezia leh khawsak danin a hneh/hmin (influence) a, Mizorama an khawsak dan chu keinin kan lo entawnin kan lo zir chhawng ve bawk a. Double Influence a ni ta ber a nih chu. Chu chu a ni ‘Shillong Influence’ ka han tih ve tak ngawt chu
Shillong Influence hi thil tam takah hmuh tur a awm a, a chiang zual nia langte thil pathum lek lo tarlang ila :
1. Hmeichhe hnathawk : Eizawnna chi hrang hrang – dawr leh office, rantalhna hmun thlengin hmeichhiate kutah kan innghat a ni ber mai. Tunhma Mizo nunphungah chuan Eizawnna thilah hmeichhiate an thawk ve tho nachungin mipaten hma hruaiin sul an su thin a. In lam hna erawh chu hmeichhe kuta awm a ni. Shillong-a cheng Khasi ho hi hmeichhe lalna (chhungkaw pa ber?) an nih vang nge, hmeichhiate an chungnung hle. Hei hi kan entawn ni ngei tur a ni, ti taka hmeichhiaten pa chan an chan tak nachhan hi.
Joba Malsawmna Thuah-thum {Sunday Pual}Sunday, April 29th, 2012
Joba 2:3, Tin, LALPA chuan Setana hnenah chuan, “Ka chhiahhlawh Joba hi i ngaihtuah ngai em?Amah anga mi famkim, mi ngil Pathian țih mi, thil țha lo laka insum thei mi hi leiah tumah an awm lo asin, vang awm lova mi tihchhiattir chung pawhin a ngai reng a la ni” a ti a.
1. Thu Hmatheh:
Pathian pawhin ‘mi famkim’ a tih ngat Joba chanchin hi a lâr hle a, a chanchin chu sawi thui lo mai ila. Pathian hnen ațanga permission a lak thlap hnu-ah, mithianghim leh mifel Joba hi Setana’n duhtawkin a sawisa ta a. Amah thlamuantu ber tura ngaih a nupui lah chuan ‘Pathian sawichhia a, thi mai turin’ thurawn a pe zui! A țhian-te 3, Elifaza, Bildada leh Zofara tal an awm alawm kan tih laiin, a țhiante lah chuan, chhan awm lova a tuar ngawt chu thil dang vang ni thei turah an ngai lova, Joba sual vangah riak an puh bawk nen! Chhan leh vang awm hauh lova Joba’n taksa, rilru leh thlarauva a tuarna hi a râpthlakin a lainatawm hle a. Awmze ropui leh thûk tak a nei ngei ang tih a rin theih. Keini ringtute tan pawh hian zir tur a awm ngei ang.
2. Joba Chunga Thilthleng Leh A Tuarna:
Joba hian taksa, rilru leh thlarauva a tuarna-ah hian, hlawm lian tak tak 3 ațangin tuarna hi a hmachhawn a:-
Sunday Morning RefresherSunday, April 29th, 2012
Tukkhat chu, Company lian tak pakhata thawktu ho an office thleng hmasa apiang chuan, an office Notice board a thil intar chu an en laih laih mai a. Chu thil intar an chhiar zawh chuan an phawk deuh hra hlawm mai a. Chu thil intar chu hetiang hi alo ni a:-
“Nimin khan he company-a I kai san zel na tur leh, he Company ngei pawh thantir theilo leh ti thuanawp tlattu chu a thi hlauh mai a, Conference Hall-ah Company hminga a vuina hun hman tur a ni a, he hun hi ngaipawimawha lo tel theuh turin thawktu zawng zawng hriattir inni e” tih te mai hi alo ni a.
A tirah chuan, chutia an thawhpui pakhat han boral ta mai chuan a ti lungngai theuh mai a. Amaherawhchu, an han ngaihthuah chiang a, chutia an Company a a kaisanna tur dal tlattu leh an Company pum pui pawh ti thuanawp tlattu chu tunge ni ang tih chu an hre chak ta hlawm hle mai a.
(more…)


text:
1Eite Honpa Pasian le i lamet Khrist Jesu thupiakna hangin Khrist Jesu sawktakpi keimah Paul in, 2Upna sunga ka tapa taktak Timothy tungah: Pa Pasian le i Topa Khrist Jesu tung pana hehpihna, lainatna le lemna om ta hen. 3Macedonia ah ka pai lai-a kong kut bangin Ephesus mah ah na tam lai in. Tua pen mi pawlkhat in thu upna maan lo hilh nawn lo a, 4tangthu phuahtawm le a bei thei lo khang ciamtehna peuh kana, a kipumpiak nawn loh nadingun thu na piak theih nading ahi hi. Hihte in upna hanga piang Pasian nasepna sangin kinialna a piangsak zaw hi. 5Hih thupiakna ngim kung in, lungsim siangtho, eima kitheihna hoih le upna taktak pana piang itna ahi hi. 6Mi pawlkhatte, hihte panin gamlapi gam mang zo uh a, a khiatna nei lo holimna ah a pial uh hi. 7Thukham sia suak nuam uh a, ahi hangin a thugen uh a theih loh banuah hi taktak sa-a, kipsana a gente uh zong bang hiam cih a thei kei uh hi. 8Mi khat in thukham ahi banga a zat nak leh hoih hi, cih i thei hi. 9Eite theihna ah thukhama pen mi hoihte adinga kibawl hi loin; thukham palsatte, a langdote, a pasian-milote le mawhdimte, a siangtho lote le biakna nei lote; a nu a pa a thatte, tualthatte, 10angkawmte le a lehtatte, sila zuaka summet bawlte le zuautheite, zuauthu-a a kiciamte le thu-up maantak tawh kilehbulh peuhmahte adinga kibawl hizaw a, 11tua thu-up maantak pen, amah in kei hong kepsak thupha Pasian aa ahi, a minthang lungdamna-thu tawh kituak ahi hi. 12Muanhuai hong sa a, ama nasem dinga hong koih, tha hong guan i Topa Khrist Jesu tungah ka lungdam hi. 13Khatvei lai-in Pasian daisakpa, mi bawlsiapa, a ngongtatpa ka hi napi in, theihlah man le uplah mana gamta ka hi manin lainatna kei hong kipia hi. 14Khrist Jesu sunga om upna le itna zui-in i Topa hehpihna a dimletin kei tungah hong kisungkhia hi. 15Hih lai-ah a bupa santham thugen muanhuai khat om a, tua in: mawhneite hon dingin Khrist Jesu leitungah hong pai hi, ci hi. Tua mawhneite lakah kei a sia pen ka hi hi. 16Ahi hangin tua thu hang tektekin Khrist Jesu in, amah um a, nuntak tawntungna a sang dingte etteh dingin mawhneite khempeuh laka a sia pen keima tungah a bei thei lo ama lungduaina a latsak theih nadingin lainatna kei hong kilak zo hi. 17Tu-in tawntung Kumpipa, a si thei lo, a kimu thei lo, amah bek Pasian tungah, a tawntungin pahtawina le minthanna om den ta hen. 18Ka tapa Timothy aw, nang thu tawh kisai, khatvei lai-a genkholhnate tawh kituakin hih lamlahnate kong pia hi. Tua lamlahnate zui-a, upna le lungsim kitheihna hoih lenin galdona hoih na do theih nading ahi hi. 19Mi pawlkhat in hihte nolh uh a, a upna uh a siasak ngi-ingei uh hi. 20Amaute lakah, Pasian a gendai loh nadingun a kihilh dinga Satan tunga ka ap Hymenaeus le Alexander zong a kihel uh hi.
Copyright
Learn More


text:
Saturday, June 16, 2012
****Bible Ah Kir Tthan U Sih****
Bible Ah Kir Tthan U Sih a phuahtu hi Paul Ram Cung a si CCC ah Saya a tuan chuahmah mi a si i Rev.Hoi Cung Tum (Hakha) ah khirhfabuu ah Pastor rian zong a tuan pah Pathian a duh ngaimi ca a thiam ngai mi a si a tuah Hla phuah le hlasak zong Bawipa nih thluachuah a van pek chih. Hla a phuahmi hi Khuai 2/3 a chuah cang Solo phun zong in a chuahmi a um i mah zong cu a ruah hlanah US um caah Copy Right tuah a si te lai.A tu i ka van caw-ngia mi cu Bible Ah Kir Tthan U Sih ti a si nai ah a chuakmi a si Lai tlang ah cun an zuar dih cang men lai US ah a tu hi kan phiat cuahmah lio a si.A hla phuahmi an ttha a satu hna zong an thiam Hla remh deuh lawngte an si caah Khrihfabuu cio ah remh dingah an ttha ngai hna Evan Za Kian nih fung khat a phuahmi aa tel cu lo paoh Paul Ram Cung phuah mi lawngte an si i a satu zongah Paul Ram Cung le ( EVB) an si.Hi khuai phot zamhnak ah a kan bawm kho tu nan um si cun vanbiaklianltp@gmail.com ah contact rak kan tuah te uh law kan ni lawm ko lai.
Posted by L.VanBlian_blogpost.com at 4:47 PM
No comments:
Subscribe to: Post Comments (Atom)


text:
- Zobiakvela (Masena)
Hmanni lawk khan India sorkar chuan Gen. Bipin Rawat chu Army Chief thar atan a thlang a. A aia senior pahnih Lt. Gen. Praveen Bakshi leh Lt. Gen, PM Hariz te chu a kaisan khalh a ni. Kum 1983 aṭanga seniority hlira Army Chief an lo thlan ṭhinna chu a tawp ta a.
- Lalramtiama Ralte
Nikum December 23 khan Vanglaini chanchinbuah Nalanda Institute of Advanced Studies (NIAS)-a Mizo zirlai 32 te beidawnga an rawn haw thuah Mizoram Youth Commission chua inrawlhna an neih loh thu an siam tarlan a ni. He thu hi kumtawp lama ri chhuak a ni a, Krismas boruakin min chim zui mai avangin ngaihzam a hlawh chho ta viauin a lang a. Kan naute tel vena a nih avangin hetia sawi chhunzawm awm mang loa a liam ringawt tur hi chu dikin ka hre chiah lo.
- Rev. Dr. K. Lalrinthanga
Mizoram mipui zawng zawngte Missionary Day chibai ka buk a che u. He ni pawimawh leh ropui tak mai Pathianin min hruai thlen leh tak avang hian kan Pathian chu fakin awm rawh se. Kum 122 lai liam ta, January 11, 1894 khan Mizoram tana missionary lo kal hmasa ber Sap Upa leh Pu Buanga-te chuan Mizoram an lo thleng a. Hetih hun laia zofate dinhmun tlangpui chu hetiang hi a ni.
- P.L.Liandinga
Central YMA ruang phurhna motor te, Guwahati Mizo Welfare Motor te, Damdawiin motor thenkhat te hi chu Mizorama hna rawn thawk company leh Mizorama sumdawnna nei thenkhat tihsak a ni a. Khawi khawi laiah emaw hian kan State chhunga hnathawktu company te hian mipui vantlang tan thil tha tak tak an tihsak a. Thenkhat chuan sikulah Computer te an pe a, a thenin thildang an tihsak bawk a. A lawmawmin Mizoram tan thil tha tak a ni. Hindustan Petroleum Corporation Limited (HPCL) hian Mizorama bu an khuarna a la rei loh ang hu aiin thil an ti tam viauin a lang a. An fakawmin an chhuanawm khawp mai. Kan awmna vengah ngei pawh hian Community Centre tha tak mai kan neih phah a, cheng nuai sawm dawn lai sengin he thil hi min siamsak a. A lawmawm hle.
- Upa F Aihnuna, Keiṭum
Pathian hmangaih dan turte chu Bible-in chiang takin min hrilh. A chunga Bible chang tarlan te hi kan chhiar chuan heti hian kan hmu a. "Lalpa in Pathian chu in thinlung zawng zawngin, in rilru zawng zawngin, in chakna zawng zawngin in hmangaih tur a ni" a ti. Deut. 6:5. Marka 12:30 ah te, Lk. 10:27 ah te.


text:
Ka tlai deuh avangin admision ka tihfel meuh chuan ka batchmate ho chu thlakhat dawn tep class an lo kal tawh a. Keipawh ka mamawh turte ka lei fel hnu chuan hostel lamah ka insuanlut ve ta a.
Class ni hmasaber: College kal hmasak ber ni hi chu tupawhin kan theinghlih bik lo ang.. Keipawh ka la hrechiang khawp mai- chawhma lamah theory class kan nei a, teacher in thil min zirtir chu ka hre thiamlo khawp mai..ka thil hriatthiam ve erawh chu ka thiante ho in zawhna chhan tuma ban an phar sek chu ka hrethiam ngei mai.Chawhnuah disection class kan nei a, ka rilru ah chuan ‘chawhma ai kha chuan ka hrethiam tawh ngei ang’.. Class kan tan ta- miss chuan min ko chhuak ta nawlh mai, zam ru deuh chung chuan kan disection hall lian taka kan miss thutna chu ka pan ta a. Thil min zawt tih chu ka hre thei mahse enge a sawi ka hrethiam theilo.. Hrelo satliah mai ka ni lo,.. English nge a hman hindi tih pawh ka hre hrang manglo.. Mizo tawng niawm taka a rawn tawng chhuah changte pawh ka hrethei .. Bo tak ka ni.. Tih ngaihna a hriat loh hnu chuan mi pakhat chu min zirtir turin a ko ta ringawt mai a. Ka hriat chiang hnu chuan ka awmloh laia an lo zir kha min lo zawt ni reng in..
Ragging chu: Ragging la tur hian seniorte ho hi zan lam dar 12 hnu lamah hian an lo kal thin a, dar 2-3 vel chu kan mut theih hun ani thin.. A tuk a class kal chu hahthlak ve thin khawp mai..
Ragging anthem: Senior tuemaw in ‘ragging anthem’ tia a au tawh hi chuan kan partner tur zawngin kan phiruai mai thin ani. Ka partner hi feet 6 chuanga sang ania a bulah chuan ka lang lian lo khawp mai. Anthem kan sak hma hian kut veilam kan phar chuak a kut dinglam chuan mipa thil bik, chu kan in vawn sak a. Chutia kan inpeih fel hnu chuan ‘ya dosti’ tih hla kha ring tawkin kan sa a. Anthem kan sak chhung hian kut dinglam chu a rang thei ang berin tih chet tur ania, theitawp a rang chuan thianpa thil chu ka han sawi nawk nawk thin a. Anthem a zawh chuan ngil taka din tur ania, ngaihtuah na chak deuh, timai ang, chungho chu an ding kawt tha thei khawp mai. A lum sia, thlan tlaphung in ding kawh reng mai ani..
Lam hi ka hua: Ti ringawt ila, lam hi ka haw hranlo a mahse ragging hnu atang hi chuan ka haw takzet ani. Auditoriun ania, hmeichhia hoin lam an zir a. An stage hmaah tak chuan min ko chhuak a,’an lam dan sawn lam ve rawh ‘ senior in an timai chu.. ‘He zirna hi engvanga thlang nge ka nih’ tih hi ka ngaihtuahnaah a lo ri nghal a. Rei ka inngaihtuah hma chuan lam a tul tih ka hrechhuak ta a. Lam ka thiamlo tih theihnghilh thak khawp a ka han lam hnu chuan tumah lampangai thei an awm tawh lo.. Ka te chhem chhem mai hian ka hria..
Kutthlak ka tuar: vawikhat chu kan batchmate pakhat hian seniorte duhloh zawng a lo tih palh aniang.. Kan hostel hall ah chuan min ko khawm a, san dan indawtin kan intlar a. Eng eng emaw an sawi hnu chuan light an dim a, an zavai chuan indawtin kan batch ho chu hmaiah min han beng ta mawlh mawlh mai a.. Min ben zawh hnu chuan khaw hmuh a fiahlo ruih mai.. An duhtawk mai dawn emaw tih lai chuan senior te hostel ah min ko phei a min beng dan ngai bawk chuan min han beng leh ta a.. Ka bula ka thiante pahnih chu min beng lai chuan an rawn tap chhuak hial a, ka khawngaih khawp mai. A tukah chuan bengdar pawp an awm nual a..ka vannei a eng chhiatna mah ka nei ve lo a.
He thu hi a bik takin 1st year zirlaite(hrehawm ti te) tan ka rawn share ani.
Similar Posts:
- Harsatna tuar turin ka tling ve a
- Hai RE Hai!!
- The Last Party with Kim Jong Il
- Naupang School luh tir na tha?
- Roll number…..


text:
Kum a lo thar leh ang a,ka hmel ngai bawk ka put leh hmel si a,ka rilru tal a lo thar ve tawh tur a ni.Kum tharah chuan hengte hi ka ti ang….
1.MLA inthlan a lo hnai leh tawh ang a,eng party emaw ber atangin ka in candidate rup mai dâwn a.Party Manifesto ka thlîr lem lovang.Induh chuan min vote ula,duh loh leh in thu.Ka tling a nih pawhin ka ngaisak zui lem lovang che u,ka tlin loh phei chuan-a teuh lo.
2.SSA leh RMSA in hna an lak leh ngei ka ring a,min sawipuitu tur zawngin ka intihbuai a tul lovang.Engkim ti thei Pathian a awm a,zûk leh hmuam ngheiin ka tawngtai rup mai dâwn a.Chaw erawh ka nghei lem lovang.
3.Zu factory nge ka siam ang a,hardware dawr tiin ka rilru a buai hle tur a ni.Zu factory ka thlan zâwk ka ring a,aikal ni lovin- aitâng ka ruai rup ang a,ka hmingchhiat hma in ka bansan daih ang a,ka duh duh ka ti tawh ang.
4.Mi rinhlelh hlawha concrete lian leh tha sak ai chuan,khawilai tlângah emaw tawngtai in tha tak ka sa ang a,mi fak ka hlawh zawk daih ang.Fak duh lo kan awm em ni?
5.Youth Icon,Idol leh Mizo Idol thlanna an buatsaih leh ngei ang a.Ka tel ve a nih chuan top ten chu ka tling var var.Mahse,pakhatna ka ni thei kher lo mai thei a.Music Video ka siam ang a,ka lar tho ang.Lar chak ve te…
6.Magazine changkang chhiar tlak lem loh ka tichhuak ang a,a hmingah “INTIH-HMUH” ka ti ang.
7.Huan ka siam ang a,hmunphiah nge ka chin ang a sawhthing?Ar nge ka vulh ang a vawk?Ka thu thu…
8.School ka din ang a,bye heart system bâkin ka kaihruai lovang.Pass % chu 100% a ni ka ti mai dawn a.In fate in lo dah ve dâwn nia.
9.Fashion thlâk ka duh dâwn a,kekawr tlang zuih hmusitin a tlang arh ka uar thar ang a,pheikhawk chep tit tet ka bun thung ang.A uar chin tawk an awm leh tho ang.
10.Camping ah ka lut ang a,thla hnih thum a daih chuan a tawk.A bak chu ka inkhawm kal tur ruah phingphisiau ka in dan tir tawh mai dawn a ni
…..tiin ka inngaihtuah lungpûam a. Kei(aw keimah)finna kawng a mi mâwl,hlawhtlinna kawnga mi hlawhchham,felna a misual,retheihna a hausa hian ka ât ka so mai mai a ni e.Hre rawh-duhthusam ah sam luat a awm ngai lo.
Similar Posts:
- Jaipur IOC Fire
- Mizo Idol top 5 puan a ni
- Mizo Idol show hi a ropui em?
- Mizo Idol nih tu nge duh?
- Mizo Idol leh American Idol